Document ID: 32009D0781

KOMISSION PÄÄTÖS,
tehty 22 päivänä lokakuuta 2009,
maaseuturahaston käyttöön neuvoston asetusten (EY) N:o 1782/2003, (EY) N:o 378/2007, (EY) N:o 479/2008 ja (EY) N:o 73/2009 nojalla asetettavista määristä ja maataloustukirahaston menoihin käytettävissä olevista määristä tehdyn päätöksen 2009/379/EY muuttamisesta
(2009/781/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 12 artiklan 2 ja 3 kohdan,
sekä katsoo seuraavaa:
(1)
Komission päätöksessä 2009/379/EY (2) vahvistetaan määrät, jotka neuvoston asetuksen (EY) N:o 1782/2003 (3) 10 artiklan 2 kohdan ja 143 d artiklan, neuvoston asetuksen (EY) N:o 378/2007 (4) 4 artiklan 1 kohdan, neuvoston asetuksen (EY) N:o 1234/2007 (5) 190 a artiklan ja neuvoston asetuksen (EY) N:o 73/2009 (6) 9 artiklan 1 kohdan, 10 artiklan 3 kohdan sekä 134 ja 135 artiklan mukaisesti asetetaan Euroopan maaseudun kehittämisen maatalousrahaston (maaseuturahaston) käyttöön, sekä määrät, jotka ovat käytettävissä Euroopan maatalouden tukirahaston (maataloustukirahasto) menoihin.
(2)
Asetuksen (EY) N:o 73/2009 136 artiklassa sallitaan jäsenvaltioiden siirtää asetuksen (EY) N:o 73/2009 69 artiklan 7 kohdan mukaisesti laskettava määrä varainhoitovuodesta 2011 alkaen maaseuturahastoon sen sijaan, että ne soveltaisivat mainitun asetuksen 69 artiklan 6 kohdan a alakohtaa.
(3)
Siirrettäviksi käytettävissä olevat määrät on laskettu ja vahvistettu neuvoston asetuksen (EY) N:o 73/2009 soveltamista koskevista yksityiskohtaisista säännöistä erityistuen osalta 22 päivänä heinäkuuta 2009 annetun komission asetuksen (EY) N:o 639/2009 (7) liitteessä III.
(4)
Saksa ja Ruotsi ovat päättäneet soveltaa asetuksen (EY) N:o 73/2009 136 artiklaa.
(5)
Tukien vapaaehtoisen mukauttamisen soveltamisesta Portugalissa johtuvien nettomäärien vahvistamisesta kalenterivuosiksi 2009-2012 3 päivänä lokakuuta 2008 tehty komission päätös 2008/780/EY (8) on kumottu ja korvattu komission päätöksellä (9) ottaen huomioon Portugalin päätös olla soveltamatta vapaaehtoista mukauttamista kalenterivuonna 2009.
(6)
Sen vuoksi päätöstä 2009/379/EY olisi muutettava,
ON PÄÄTTÄNYT SEURAAVAA:
Ainoa artikla
Korvataan päätöksen 2009/379/EY liite tämän päätöksen liitteellä.
Tehty Brysselissä 22 päivänä lokakuuta 2009.

Labels: 2
15
19
6